OzLabs/hebrew-wiki-articles huggingface dataset:
אנה-לואיז פלאומן

אנה-לואיז פלאומן (באנגלית: Anna-Louise Plowman; נולדה ב-9 במאי 1972, ידועה גם בשם אנה-לואיז סטיבנס) היא שחקנית ניו זילנדית. 

==ביוגרפיה==
פלאומן נולדה בניו זילנד. בין השנים 1982 עד 1989 למדה בבית הספר קולג' סמואל מרסדן בניו זילנד. אחר כך למדה משחק באקדמיה למוזיקה ולאמנויות הדרמה של לונדון ובבית הספר לקוק (Lecoq) בפריז.

== קריירה ==
פלאומן שיחקה בתפקיד אנאליס קרסון בסדרת הדרמה "הולבי סיטי", ובדמות ד"ר שרה גרדנר / אסיריס בסדרה "סטארגייט SG-1". ב-2003 גילמה את מלינדה מקלין, אשתו של המרגל הבריטי דונלד מקלין, והמאהבת של קים פילבי (בגילומו של בעלה טובי סטיבנס) במיני-סדרה "מרגלי קיימברידג'". ב-2005 הופיעה בתפקיד דיאנה גודארד בפרק "דאלק" בסדרה "דוקטור הו". ב-2006 שיחקה בתפקיד "C" בעיבוד המחודש של המחזה "שלוש נשים גבוהות" מאת אדוארד אלבי בתיאטרון אוקספורד פלייהאוס.

== חיים אישיים ==
ב-2001 התחתנה פלאומן בלונדון עם השחקן טובי סטיבנס, בנם של דיים מגי סמית' ושל סר רוברט סטיבנס. במאי 2007 נולד בנם הראשון ששמו אלי אליסטר. בתם, טלולה, נולדה במאי 2009. בספטמבר 2010 נולדה להם בת נוספת בשם קורה (Kura). פלאומן וסטיבנס הופיעו ביחד על הבמה ב-2012 בהפקה מחודשת של המחזה "Private Lives" בבימויו של ג'ונתן קנט שהוצג בפסטיבל צ'יצסטר. הם גילמו את התפקידים של סיביל ואליוט. ב-2013 הועלתה ההצגה בתיאטרון גילגוד.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1997
| סיפורי פיות
| dir="ltr" | FairyTale: A True Story
| פיה
|
|-
| 2000
|
| dir="ltr" | The Adulterer
| גבריאלה
|
|-
| 2000
|
| dir="ltr" | Flick
| האישה של פופ
|
|-
| 2003
|
| dir="ltr" | The Foreigner
| מרדית' ואן אקן
|
|-
| 2003
| צוות שנחאי
| dir="ltr" | Shanghai Knights
| דבוטאנט
|
|-
| 2003
| מרגלי קיימברידג'
| dir="ltr" | Cambridge Spies
| מלינדה מקלין, אשתו של דונלד מקלין
| מיני-סדרה
|-
| 2004
| הוא ידע שהוא צודק
| dir="ltr" | He Knew He Was Right
| קרוליין ספלדינג
| עיבוד לרומן באותו שם מאת אנתוני טרולופ
|-
| 2000–2004
| סטארגייט SG-1
| dir="ltr" | Stargate SG-1
| ד"ר שרה גרדנר /
| בפרקים ""The Curse", "Summit", "Last Stand", "Revelations" ו-"Chimera"
|-
| 2004
|
| dir="ltr" | My Life in Film
| צ'ארלי
| בפרק "Top Gun"
|-
| 2005
| דוקטור הו
| dir="ltr" | Doctor Who
| דיאנה גודארד
| בפרק "דאלק"
|-
| 2005
|
| dir="ltr" | Days of Darkness
| ליסה
| סרט טלוויזיה
|-
| rowspan="2" | 2006
|
| dir="ltr" | These Foolish Things
| אגי
|
|-
| מיס מארפל
| dir="ltr" | Agatha Christie's Marple
| הלן מרסדן
| בפרק "Sleeping Murder"
|-
| 2008
|
| dir="ltr" | Ultimate Force
| בראון
|
|-
| 2008–2010
| הולבי סיטי
| dir="ltr" | Holby City
| ד"ר אנאליס קרסון-ספנס
| בתפקיד אורח בפרק אחד ב-2012
|-
| 2012
|
| dir="ltr" | Six Bullets
| מוניקה פיידן
|
|-
| rowspan="2" | 2015
| האב בראון
| dir="ltr" | Father Brown
| רבקה הימלבאום
| בפרק "The Judgment of Man"
|-
|
| dir="ltr" | The Eichmann Show
| ג'יין הורוויץ
|
|-
| 2016
|בית ספר במצור
| dir="ltr" | Billionaire Ransom
| אמילי טילטון סקופילד
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה ניו זילנדיות
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:ילידות 1972
ויקיפדיה בהינדי

ויקיפדיה בהינדי (בהינדי: हिन्दी विकिपीडिया) היא המהדורה בשפת ההינדי של מיזם ויקיפדיה. הגרסה, שהושקה ביולי 2003, כוללת 114,489 ערכים (נכון לסוף דצמבר 2016).

==ציר זמן==
*11 ביולי 2003 - הקמת ויקיפדיה בהינדי.
*25 בינואר 2005 - מספר הערכים באנציקלופדיה מגיע ל-1,000.
*16 בינואר 2007 - מספר הערכים מגיע ל-5,000.
*14 במרץ 2007 - מספר הערכים בוויקיפדיה בהינדי מגיע ל-10,000.
*6 בדצמבר 2007 - מספר הערכים מגיע ל-15,000.
*11 ביולי 2008 - חמש שנים מאז השקת ויקיפדיה בהינדי.
*9 במאי 2009 - מספר הערכים מגיע ל-30,000.
*8 בספטמבר 2009 - ויקיפדיה בהינדי הופכת לוויקיפדיה הגדולה ביותר באחת משפות הודו.
*14 בספטמבר 2009 - מספר הערכים בוויקיפדיה בהינדי מגיע ל-50,00.
*30 באוגוסט 2011 - מספר הערכים בוויקיפדיה בהינדי מגיע ל-100,000.

==קישורים חיצוניים==

* 

הינדי
צאלח

צַאלִח (ערבית: صالح) הוא נביא ערבי קדום בדת האסלאם, המוזכר בקוראן פעמים רבות.
צאלח, בני שבט ת'מוד והנאקה, מיניאטורה מתוך "סיפורי הנביאים"

==רקע==
צאלח השתייך לשבט ת'מוד שישב ככל הנראה בדרום ערב. מבני האבן של בני השבט מוזכרים בקוראן ומקושרים במסורת האסלאמית עם האתר מדאאן סאלח שבצפון-מערב חצי האי ערב (בשטחה של ערב הסעודית כיום). בדומה להוד, הנביא הערבי שקדם לו, צאלח נשלח על ידי האל אל בני שבטו כדי לבשר להם את בשורת האל היחיד וכדי לשכנעם לנטוש את פולחן האלים הרבים. בתור הוכחה ומופת נשלחה "נאקה מאת אלוהים" (סורה 7, פס' 73) אל בני השבט והם נדרשו להניח לה לרעות בלי הפרעה. אנשי השבט לא שעו להוראה, חתכו את רגלי הנאקה ושחטו אותה. אז נענשו בידי האל ומתו כולם. יש גרסאות שונות לגבי אופן מותם: ברעידת אדמה (סורה 7, פס' 78), בסופת ברקים (סורה 41, פס' 13, 17) או בקול שאגה (סורה 69, פס' 4).

===אזכורים בקוראן===
צאלח מוזכר פעמים רבות בקוראן. להלן האזכורים הארוכים יותר:
* סורה 7 [ממרום החומה], פס' 73–79
* סורה 11 [הוד], פס' 61–68
* סורה 26 [המשוררים], פס' 141–159
* סורה 27 [הנמלים], פס' 45–53

==ראו גם==
* קוראן
* נביאי האסלאם

==לקריאה נוספת==
* Rippin, A. “Ṣāliḥ.” In Encyclopaedia of Islam. 2nd ed., s.v.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נביאי האסלאם
דניאל רוה

דניאל (דני) רוה הוא פילוסוף ומתרגם ישראלי, פרופסור בחוג לפילוסופיה באוניברסיטת תל אביב ובאוניברסיטת ג'ווהרלל נהרו בדלהי, הודו.

==עבודתו==
רוה עוסק במחקרו בסוגיות בפילוסופיה הודית קלאסית, בדגש על מסורות היוגה והאדויטה ודאנטה. כמו כן, הוא עוסק בפילוסופיה הודית עכשיות ובהשוואתה, הן למקורות הודיים קלאסיים, והן לפילוסופיה מערבית. בעבר השתתף רוה בסדנא הפילוסופית של דאיה קרישנה, פילוסוף הודי מודרני.
בנוסף, רוה עוסק בתרגום מהשפות הינדי וסאנסקריט, בשילוב מחקר בתחום הפילוסופיה של השפה והתרגום.
רוה תרגם לעברית את המהאבהארטה בגרסתו של ר"ק נראיין והוסיף לה הקדמה.

==ספריו==
* [https://kotar.cet.ac.il/KotarApp/Viewer.aspx?nBookID=106239683#1.0.4.default חוטים פילוסופיים ביוגה של פטנג'לי] הוצאת הקיבוץ המאוחד - סדרת קו אדום כהה בעריכת גיורא רוזן, 2010.
* Exploring the Yogasutra - Philosophy and Translation, Continuum 2012
* 2016 Sutras, Stories and Yoga Philosophy, Routledge
* 2020 Daya Krishna and Twentieth-Century Indian Philosophy, Bloomsbury

===תרגומים===
* [http://readingmachine.co.il/home/books/book_462_60/המהאבהארטה כפי שסופרה על ידי ר"ק נראיין], הוצאת בבל, 2004.
* שיחון עברי-הינדי, הוצאת מעריב, 2011.

==קישורים חיצוניים==

* [https://english.tau.ac.il/profile/danra דף המרצה] באתר של אוניברסיטת תל אביב. (אנגלית)
* [https://www.youtube.com/watch?v=QbX1pu74O84 Abhiniveśa Pātañjala yoga on Life and Death by Daniel Raveh] באתר YouTube
* [https://www.youtube.com/watch?v=gG7h_ZnnOl8 Sri Aurobindo: Translator of the Ineffable - Daniel Raveh] באתר YouTube
* יואב שמָש, [http://www.sunyoga.co.il/untitled קריאה אחרת של הסוטרות], מתוך "זמנים" - הרבעון להיסטוריה של אוניברסיטת תל אביב והאוניברסיטה הפתוחה, גיליון 122 (אביב 2013).

קטגוריה:פילוסופים ישראלים
קטגוריה:סגל אוניברסיטת תל אביב: פילוסופיה
קטגוריה:הודו: דת ופילוסופיה
קטגוריה:פילוסופים יהודים
קטגוריה:ישראלים שנולדו במאה ה-20
הדלקה עושה מצווה

הדלקת נר החנוכה היא המצווה
הַדְלָקַה עו֗שַׂה מִצְוָה הוא דין האומר שעיקר מצוות נר חנוכה היא ההדלקה - ולא ההנחה.

==מקור==
במסכת שבת דנה הגמרא מה עיקר מצוות נר חנוכה, הדלקת הנר, או הנחתו במקום שבו הנרות יפרסמו את הנס, ולמסקנה נוקטת הגמרא:

==טעם הדין==
* בדומה למנורה.
* מאחר שהנס שעליו נתקנה ההדלקה מה שהדלקת הנר לא גרעה כלל מכמות השמן, לכך ההדלקה בלבד היא המזכירה את הנס.

==השלכות הלכתיות==
המדליק נר חנוכה צריך לכוין לשם מצוותו, אך זהו רק בהדלקה, ואם הייתה החנוכייה מונחת בחלון במקרה, אין צורך להניחה שנית, ומספיק מה שמכוון בהדלקה.

המדליק נר במקום שאין מקיים בו מצוות נר חנוכה, לדוגמה הדליק במקום שהוא גבוה מעשרים אמה ולאחר מכן העבירו, לא יצא מאחר שהדלקה עושה מצווה..

אם מדליק הנר היה מי שאינו חייב במצוות נר חנוכה, כגון קטן או גוי, אין זו הדלקה כשרה וצריך להדליק שוב(אך אם הנחה הייתה עיקר המצווה, אין זה משנה מי הדליק, ומספיק שהחייב במצווה ירים את החנוכייה ויניחה שוב, ובכך עיקר המצווה - ההנחה - נעשתה על ידו).

נר חנוכה צריך שיהיה ראוי לדלוק לפחות חצי שעה, אך אם כבה הנר לפני שעבר חצי שעה אין צורך להדליק שוב מאחר שעיקר המצווה היא ההדלקה.דין זה נקרא בלשון הגמרא כבתה אין זקוק לה.

==ראו גם==
* פרסום הנס
* הדלקת נרות חנוכה
* כבתה אין זקוק לה

==קישורים חיצוניים==
* 

==הערות שוליים==

קטגוריה:הלכה
קטגוריה:נרות חנוכה
רוזנות וירטמברג

רוזנות וירטמברג הייתה רוזנות שהתקיימה בדרום גרמניה בין השנים 1083–1495, ולאחר מכן קיבלה מעמד של דוכסות, ובשנת 1806 הפכה לממלכת וירטמברג.

==היסטוריה==
בשנת 1083 הוקמה רוזנות וירטמברג על ידי קונרד הראשון, רוזן וירטמברג, ששלט בנחלה שהקיפה את טירת וירטמברג, כחלק מדוכסות שוואביה שנשלטה על ידי בית הוהנשטאופן. הרוזנות גדלה בהתמדה, ובעיקר תחת שלטונם של אולריך הראשון, רוזן וירטמברג, אולריך השני, רוזן וירטמברג ואברהרד הראשון, רוזן וירטמברג. אולריך הראשון ניצל את שקיעת בית הוהנשטאופן, וסיפח שטחים רבים שהשתייכו להוהנשטאופנים. אברהרד הראשון הכפיל את שטח הרוזנות, והעביר את מקום מגוריו לשטוטגרט. בשנת 1381 צורפה לרוזנות דוכסות טק, ובשנת 1397 צורפה ממפלגארד אף היא לרוזנות, על ידי נישואי אברהרד הרביעי, רוזן וירטמברג להנרייט, רוזנת מונבליאר.

בשנת 1442 חולקה וירטמברג בין אולריך החמישי, רוזן וירטמברג-שטוטגרט ללודוויג הראשון, רוזן וירטמברג-אורבאך, ובשנת 1482 חזר אברהרד החמישי, רוזן וירטמברג ואיחד את הרוזנות.

בשנת 1495 הועלה אברהרד החמישי, רוזן וירטמברג למעמד של דוכס, כחלק מתהליך רפורמות שנעשו באימפריה הרומית הקדושה, על ידי מקסימיליאן הראשון, קיסר האימפריה הרומית הקדושה.

==קישורים חיצוניים==

וירטמברג
וירטמברג
קטגוריה:בית וירטמברג
אבאזה סיאבוש פאשה הראשון

אבאזה סיאבוש פאשה הראשון (בטורקית: Abaza Siyavuş Pasha I, נולד בערך בסביבות 1611 – מת ב-25 באפריל 1656) היה איש צבא ופוליטיקאי עות'מאני ממוצא אבזי, שכיהן פעמיים לזמנים קצרים כוזיר גדול של האימפריה העות'מאנית בימי שלטונו של מהמט הרביעי, בשנת 1651 ובשנית ב-1656. מילא גם תפקידים של מושל בארזורום, בדיארבקיר, בסיליסטרה ובבוסניה.

==ביוגרפה==
אבאזה סיאבוש פאשה היה ממוצא אבזי ובצעירותו היה שרת של מהמט (מחמד) אבאזה פאשה, הביילרביי של ארזורום (1576–1634) שהנהיג בשנת 1624 ובימי מוראט הרביעי בשנים 1626–1628 מרד נגד היניצ'רים. אחרי הוצאתו להורג של אדונו בשנת 1634 בגלל יופיו היוצא דופן נבחר לשרת בחצר הסולטן באיסטנבול. עלה בהמשך בהייררכיה הצבאית והמנהלית. בשנת 1638 התמנה לווזיר ובשנת 1640 מונה ל"קפודן פאשה", כלומר אדמירל של הצי הצבאי.
בתוקף תפקיד זה נדרש בשנת 1642 להילחם בקוזקים ולכבוש מחדש את המבצר אזוב, אך נכשל. בהמשך התמנה אבאזה פאשה סיאבוש למושל (ואלי) בכמה מחוזות באימפריה, כולל ארזורום (1643), אנטוליה (1646), דיארבקיר (1647) ובודה (בטורקית בודין) (1648). משם הועבר למחוז "אזי" (Özi – לפי השם הטורקי של העיר אוצ'קוב) שעל חוף הים השחור) והקרוי גם "אלייט סיליסטרה", לפי העיר שבדרום דוברוג'ה (בימינו – בבולגריה).

ב-5 במרץ 1651 אחרי מרד סוחרים וחיילים באיסטנבול, נגד מדיניות הקיצוצים הנקוטה על ידי הווזיר הגדול מלק אהמט פאשה, הוחלף הלה בתפקיד על ידי אבאזה סיאבוש פאשה (הראשון). אולם ב-27 בספטמבר 1651 בהשפעת האחראי על נכסי ההקדש והנשים הראשיות הסולטנות ולידה קסם וטורחאן חדיג'ה, פיטר אותו הסולטן מתפקידו ומינה במקומו את גרוג'ו מהמט פאשה. סיאבוש נשלח לכלא בוספורוס שנועד לנידונים למוות. כמעט הוצא להורג אלמלא התערבות הוולידה סולטאן קסם שהצילה את חייו. הופקעו עם זאת כל נכסיו ומיליוני ארנקי הכספים שהיו ברשותו כך שעצם העברתם לאוצר הסולטן שיפר בן לילה את כלכלת האימפריה. סיאבוש נשלח לגלות במלקרה, באזור הים מרמרה. בשנת 1652 התמנה סיאבוש פאשה למושל בבוסניה (1652–1653) במקום פאזלי פאשה. ב-1653 כפאשה בסיליסטרה סחט מהשליט הוולאכי מאטיי באסראב סכום גדול של כסף תמורת הסגרת טוען לכתר.
ב-5 במרץ 1656 אחרי כהונה בת מספר שעות של זומזן פאשה, סיאבוש התמנה במקומו שוב לווזיר גדול. נפטר זמן קצר אחרי כן ב-25 באפריל 1656 ממחלת חום בגיל 45. בוינויאראלי מהמט פאשה ירש את תפקיד הווזיר הגדול.
אבאזה פאשה הובא למנוחות בדיוואניולו באיסטנבול, במסגד אטיק עלי פאשה.

==לקריאה נוספת==
<div class="mw-content-ltr">
*Ayhan Buz:Osmanlı Sadrazamları, Neden Kitap, İstanbul,2009 
*, İsmail Hakkı Uzunçarşılı Osmanlı Tarihi III. Cilt, 2. Kısım, XVI. Yüzyıl Ortalarından XVII. Yüzyıl Sonuna kadar, Ankara: Türk Tarih Kurumu say. 1954
</div>

==הערות שוליים==

קטגוריה:וזירים גדולים של האימפריה העות'מאנית
קטגוריה:ילידי 1611
קטגוריה:נפטרים ב-1656
פיודור קוזנצוב

פיודור איסידורוביץ' קוזנצוב (ברוסית: Фёдор Исидорович Кузнецов; 29 בספטמבר 1898 - 22 במרץ 1961), היה מפקד בכיר שפיקד על כוחות במהלך מלחמת העולם השנייה.

==ביוגרפיה==
===קריירה צבאית===
קוזנצוב נולד ב-29 בספטמבר 1898 בכפר בפלך מוהילב. בשנת 1916 התגייס לצבא האימפריה הרוסית, ולחם בשורותיו במהלך מלחמת העולם הראשונה, ואף נפצע כמה פעמים. במהלך שירותו בצבא האימפריה הרוסית עבר קורס קצינים מזורז. בשנת 1919 התגייס לצבא האדום, ולחם בשורותיו במהלך מלחמת האזרחים ברוסיה. לאחר מכן שירת קוזנצוב בתפקידים שונים, וביולי 1938 מונה לסגן מפקד המחוז הצבאי הבלטי, עמו השתתף במלחמת החורף נגד פינלנד, ולאחר מכן מונה למפקד האקדמיה של המטה הכללי של הצבא האדום, באוגוסט 1940 מונה קוזנצוב למפקד המחוז הצבאי צפון הקווקז, ובאוגוסט 1940 מונה קוזנצוב למפקד המחוז הצבאי הבלטי.

===מלחמת העולם השנייה===
בפרוץ המתקפה הגרמנית ב-22 ביוני 1941, היה קוזנצוב מפקד המחוז הצבאי הבלטי, שהפך לחזית הצפון-מערבית. ב-10 ביולי 1941 מונה קוזנצוב למפקד הארמייה ה-21, וב-14 באוגוסט מונה למפקד הארמייה ה-51. לאחר מכן מונה לסגן מפקד החזית המרכזית, וב-15 בנובמבר 1941 מונה למפקד הארמייה ה-61. לאחר מכן מונה למפקד האקדמיה של הצבא האדום, ולאחר מכן כיהן כסגן מפקד חזית וולחוב וסגן מפקד חזית קרליה.

===לאחר המלחמה===
בפברואר 1945 מונה קוזנצוב למפקד המחוז הצבאי אוראל ובשנת 1948 פרש מהצבא בעקבות מחלה. ב-22 במרץ 1961 מת קוזנצוב בביתו שבמוסקבה, ונקבר בבית העלמין נובודוויצ'יה.

==קישורים חיצוניים==

* [http://stat.encyclopedia.mil.ru/encyclopedia/history_department/more.htm?id=11513543@SD_Employee פיודור קוזנצוב] 
* 

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:מקבלי עיטור הדגל האדום
קטגוריה:מפקדי ארמיות בצבא האדום במלחמת העולם השנייה
קטגוריה:אישים הקבורים בבית העלמין נובודוויצ'יה
קטגוריה:מקבלי עיטור הכוכב האדום
קטגוריה:אנשי צבא רוסים במלחמת העולם הראשונה

קטגוריה:ילידי 1898
קטגוריה:סובייטים שנפטרו ב-1961
יאנה בורצ'סקה

יאנה בורצ'סקה (במקדונית: Јана Бурческа; נולדה ב-6 ביולי 1993) היא זמרת מקדונית, שייצגה את מקדוניה בתחרות האירוויזיון לשנת 2017 שהתקיימה באוקראינה.

בורצ'סקה נולדה בבירת מקדוניה, סקופיה. התפרסמה לראשונה בשנת 2010, בגיל 17, כאשר השתתפה בתוכנית הריאליטי "Macedonian Idol" (המקבילה המקדונית ל"כוכב נולד" בישראל), וסיימה במקום החמישי. בשנת 2011 מונתה בורצ'סקה כשגרירה על ידי יוניסף בקמפיין לאומי למניעת אלימות בבתי ספר. בשנים 2012, 2013 ו-2015 השתתפה בתחרות השירים הלאומית השנתית "Skopjefest". בורצ'סקה נבחרה על ידי תאגיד השידור המקדוני (MRT) בבחירה פנימית לייצג את המדינה בתחרות אירוויזיון 2017, עם השיר "Dance Alone" ששובץ בחצי הגמר השני שייערך ב-11 במאי, במקום הרביעי בסדר ההשמעה (עם פרישת רוסיה השיר קודם להיות השלישי בסדר ההשמעה). באירוויזיון 2017, הודיעה שהיא בהיריון ובנוסף, קיבלה הצעת נישואים מחבר שלה, אלכסנדר.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משתתפי אירוויזיון 2017
קטגוריה:זמרות מקדוניות
קטגוריה:נציגי מקדוניה הצפונית באירוויזיון
קטגוריה:ילידות 1993
פיל בראיינט

דיואי פיליפ "פיל" בראיינט (באנגלית: Dewey Phillip "Phil" Bryant; נולד ב-9 בדצמבר 1954) הוא פוליטיקאי אמריקאי וחבר המפלגה הרפובליקנית, מושל מיסיסיפי בשנים 2012–2020. קודם לכך הוא כיהן כסגן מושל מיסיסיפי וכמבקר מדינת מיסיסיפי.

במהלך הבחירות לנשיאות ארצות הברית 2012 הוא תמך במועמד הרפובליקני מיט רומני, ובבחירות לנשיאות ארצות הברית 2016 תמך במועמדותו של טד קרוז למועמד המפלגה הרפובליקני לנשיאות ארצות הברית.

== ביוגרפיה ==
בראיינט נולד ב-10 בינואר 1954 בעיר מורהד שבמיסיסיפי. הוא גדל עם אביו, שהיה מכונאי שתעסק בעיקר עם מוצרי דיזל ועם שתי אחיו. משפחתו של בראיינט עבדה בבירת מיסיסיפי, ג'קסון. אביו העסיק את בראיינט כמנהל מכירות במוסך שבו עבד. הוא למד תחילה בקולג', וקיבל את התואר שלו מאוניברסיטת דרום מיסיסיפי. הוא גם קיבל תואר ממכללת מיסיספי בנושא ההיסטוריה הפוליטית של מיסיסיפי ובמכללה הוא הורשה להיות חוקר תביעות ביטוח.

בראיינט נבחר לבית המחוקקים של מיסיסיפי וכיהן כיו"ר ועדת הביטוח של בית הנבחרים. בשנת 1996 מינה אותו מושל מיסיסיפי דאז קירק פורדיס להיות מבקר המדינה של מיסיספי. בראיינט נבחר מחדש לתפקיד זה ב-1999 ובשנת 2008. בשנת 2008 הוא לא התמודד מחדש לתפקיד ונבחר להיות סגן מושל מיסיסיפי. בראיינט התמודד בבחירות 2007 לתפקיד סגן מושל מיסיספי וניצח את מועמד המפלגה הדמוקרטית ג'יימי פרנקס.

בראיינט זכה בבחירות המקדימות של המפלגה הרפובליקנית לתפקיד מושל מיסיסיפי. בבחירות 2011 למושלות מיסיספי הוא ניצח את המועמד הדמוקרטי ג'וני דופרי עם 60.98% מהקולות. הוא הרפובליקני הראשון מאז תקופת השיקום שמצליח להיבחר אחרי מושל רפובליקני שלפניו כיהן מושל דמוקרטי. ב-10 בינואר 2012 הוא הושבע להיות מושל מיסיסיפי ה-64. עם תחילת כהונתו, הוא פעל להעברת חוק האוסר על הפלה מלאכותית, וגם הביע תמיכה ב"להפסיק את ההפלות במיסיסיפי".

בראיינט נבחר לכהונה שנייה בבחירות למושלות מיסיסיפי בשנת 2015. כמושל מיסיסיפי, הוא סירב לתמוך בהצעת החוק הקוראת להסיר את צלב אנדראס הקדוש מדגל מיסיסיפי. כמחאה על הצעת החוק, הוא הכריז על אפריל כ"חודש שימור מורשת הקונפדרציית המדינות של אמריקה" .

בדצמבר 2016 ביקר בראיינט בישראל, בין היתר, בקיבוץ נחל עוז, ואמר כי "הולכת להיות מערכת יחסים חמה וקרובה יותר עם ישראל, אין בכלל שאלה. אני הייתי מעורב בקמפיין ושוחחתי עם הנשיא הנבחר טראמפ גם בכמה הזדמנויות מאז הבחירות. התמיכה שלו בישראל היא חד משמעית, יש לו אהדה וחיבה אמיתית למדינה שלכם".

בראיינט נשוי, ואב לשני ילדים. הוא ומשפחתו משתייכים לכנסייה המתודיסטית.

== ראו גם ==
* מיסיסיפי (מדינה)

== קישורים חיצוניים ==

* 

== הערות שוליים ==

קטגוריה:מושלי מיסיסיפי
קטגוריה:פוליטיקאים אמריקאים
בראיינט, פיל
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת דרום מיסיסיפי
קטגוריה:אמריקאים שנולדו ב-1954
אולם הספורט נחלת יהודה

אולם הספורט נחלת יהודה ע"ש ספי ריבלין הוא אולם ספורט שהוקם בשכונת נחלת יהודה בראשון לציון. האולם משמש כאולם הביתי של הפועל ראשון לציון בכדוריד. האולם נפתח בשנת 2016.

האולם תוכנן על ידי האדריכל יוסי נחמני ממשרד האדריכלים מילוסלבסקי, כחלק מהקומפלקס "מרכז הספורט 360" הכולל, אולם ספורט, בריכת שחייה מחוממת חצי אולימפית, חדר כושר, אמפיפארק קטן עם 800 מקומות, חדרי חוגים וקפיטריה, בשטח כולל של כ-6500 מ״ר. הקומפלקס נבנה בעלות של כ-48 מיליון ש"ח ונפתח ב-2016. האולם מכיל 600 מקומות ישיבה ביציע אחד, והוא כולל תשתית לשידור משחקים בטלוויזיה. האולם יכול לשמש גם לכדוריד וגם לכדורסל.

ב-2016 הפועל ראשון לציון עברה לשחק באולם, המשחק הראשון באולם החדש היה נגד מ.כ חולון ונגמר בהפסד של הפועל ראשון 22:23.

בינואר 2018 הכריזה עיריית ראשון לציון כי מרכז הספורט ייקרא ע"ש הבדרן המנוח ספי ריבלין שנולד וחי במושב נחלת יהודה שהפך לשכונה בראשון לציון.

== הערות שוליים ==

קטגוריה:ראשון לציון: אצטדיונים ומתקני ספורט
קטגוריה:הפועל ראשון לציון
ריצ'רד וידמרק

ריצ'רד וידמרק (באנגלית: Richard Widmark ; 26 בדצמבר 1914 - 24 במרץ 2008) היה שחקן קולנוע וטלוויזיה אמריקאי.

==קורות חיים==
נולד בעיירה סנרייז במינסוטה. כבר בעת לימודי המשפטים בקולג' החל להופיע על הבמה והחליט על שינוי יעודו בחיים. הוא עבר לניו יורק והחל להופיע בתסכיתים ברדיו ובתפקידים קטנים בברודוויי.

הופעתו הראשונה בקולנוע הייתה בשנת 1947 בסרט "נשיקת מוות" ("Kiss of Death") שם שיחק בתור גנגסטר חסר רחמים. על משחקו זה קיבל את פרס גלובוס הזהב לשחקן החדש המבטיח (קטגוריה שבוטלה ב-1983) וכן היה מועמד לפרס אוסקר לשחקן המשנה הטוב ביותר.

וידמרק שיחק בעשרות סרטים בסוגות קולנוע שונות: סרטים אפלים, מערבונים, סרטי מתח, סרטי אימה וסרטי פשע, לרוב בתפקידי משנה.

ב-1950 כיכב בסרט "ללא מוצא" ("No Way Out") כגנגסטר גזען הנזקק לשירותיו של רופא שחור (סידני פואטייה) ובסרט האפל "לילה והעיר" ("Night and the City") בבימויו של ז'ול דאסן.

ב-1952 שיחק בסרט "אל תטרח לדפוק" ("Don't Bother to Knock") לצידה של מרילין מונרו. ב-1954 שיחק במערבון "כידון שבור" ("Broken Lance") בבימוי של אדוארד דמיטריק.

ב-1955 כיכב בתפקיד ראשי בסרט "קורי העכביש" ("Cobweb") לצידה של לורן באקול בבימויו של וינסנט מינלי.

ב- 1958 שיחק בסרט מנהרת האהבה לצידה של דוריס דיי.

בין המערבונים בהם שיחק "האלאמו" (1960) לצידו של ג'ון ויין -"עיר היצרים" לצידו של הנרי פונדה.

ב-1961 שיחק בתור התובע האמריקאי בסרטו של סטנלי קריימר, "יום הדין בנירנברג".

ב-1968 שיחק בסרט המתח "מדיגאן" לצידו של הנרי פונדה ובבימויו של דון סיגל. הסרט הפך אחר כך לסדרת טלוויזיה באותו השם בה שיחק.

ב-1969 שיחק במערבון "מותו של אקדוחן" ("Death of a Gunfighter") לצידה של לנה הורן והסתכסך עם הבמאי רוברט טוטן. דון סיגל נקרא להחליף את הבמאי וגם איתו הסתכסך וידמרק. סיגל לא הסכים ששמו יופיע על הקרדיט לסרט כבמאי. הפשרה הייתה שיופיע בשם אלן סמית'י ושם זה הופיע גם בסרטים נוספים שבהם הסתכסך הבמאי וסירב ששמו יופיע.

ב-1974 שיחק בסרט "רצח באוריינט אקספרס" לפי ספרה של אגתה כריסטי בתור סמואל ראצ'ט, הנרצח. בשנת 1977 שיחק בסרט האסונות "רכבת הרים" לצד ג'ורג' סיגל.

על תרומתו לתעשיית הקולנוע זכה וידמרק בכוכב בשדרת הכוכבים של הוליווד.

==קישורים חיצוניים==

* 
* [http://www.tcm.com/tcmdb/person/205803%7C130532/Richard-Widmark/ ריצ'רד וידמרק], באתר TCM
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: קולנוע: כוכב השנה
קטגוריה:בוגרי מכללת לייק פורסט
קטגוריה:אמריקאים שנולדו ב-1914
קטגוריה:אמריקאים שנפטרו ב-2008
מרדכי זקהיים

רבי מרדכי זקהיים (ליל הושענא רבה, כ"א בתשרי ה'תרי"ט, 29 בספטמבר 1858) היה רב ומקובל ליטאי רבן של צ'חנוביץ ופינסק.

==ביוגרפיה==
נולד בקריניק לרב אהרן, גדל ברוז'אני ולמד אצל הרב יעקב מאיר מילובקה מבחירי תלמידיו של רבי חיים מוולוז'ין שנפטר בצעירותו.

בראשית דרכו ברבנות כיהן כרבה של צ'חנוביץ ובשנת 1843 הוזמן לשבת על כס רבנות העיר פינסק, שעמד פנוי מאז פטירתו של רבי אהרן מקרטינגה, רבה הקודם של העיר ומחבר "תוספות אהרן". הוא הקים בפינסק יחד עם רבי שמואל אביגדור תוספאה, ישיבה גדולה. בין תלמידיו בישיבה זו היה המקובל הרב מרדכי רוזנבלט מאושמינה.

התפרסם בסגנון לימודו החריף, ולפי הרב ברוך אפשטיין כונה בשעתו "גאון החריפים".

לפני פטירתו המליץ לקהילתו לקחת במקומו את הרב אלעזר משה הורוויץ.

בנו הרב משה זקהיים (1842–1903) כיהן כרבה של קובל.

==לקריאה נוספת==
* זאב רבינוביץ, מכתבי בקשה מאת גאוני ליטא אל אדמו"ר חסידי ליטא באמצע המאה ה־י"ט, נספח א: ר' מרדכי זקהיים. ציון, לג, תשכ"ח, עמ' 187
* מרדכי נדב, תולדות קהילת פינסק 1506–1880, בתוך ספר פינסק, תל אביב תשל"ג, ח"א, עמ' 284
;מחידושיו
* הגאון רבי מרדכי זקהיים זצ"ל גאב"ד פינסק: חידושים על מסכת מעילה (עם מבוא לתולדותיו), מוריה, רנ-רנב, סיוון תשנ"ח, עמ' מט-סג

==קישורים חיצוניים==
* 

==הערות שוליים==

קטגוריה:פינסק: רבנים
אורין האץ'

אורין האץ (באנגלית: Orrin Hatch; 22 במרץ 1934 – 23 באפריל 2022) היה פוליטיקאי אמריקאי חבר המפלגה הרפובליקנית, שכיהן כסנאטור מטעם מדינת יוטה מ-1977 עד 2019. האץ' היה גם הנשיא הזמני של הסנאט של ארצות הברית מ-2015 עד תום כהונתו.

==ביוגרפיה==
אורין האץ' נולד בהומסטד , פרבר של פיטסבורג שבפנסילבניה, בנם של ג'סי והלן. ב-1952 סיים את לימודיו בתיכון בולדין פארק שבפרברי פיטסבורג. ב-1959 סיים תואר ראשון בהיסטוריה באוניברסיטת בריגהאם יאנג שביוטה, ב-1962 סיים תואר JD במשפטים מאוניברסיטת פיטסבורג וב-1963 הוסמך כעורך דין. עבד כעורך דין בפיטסבורג וב-1969 עבר ליוטה והמשיך לעסוק במשפטים.

ב-1976 זכה בבחירות לנציגות יוטה בסנאט לאחר שגבר על הסנאטור המכהן פרנק מוס מהמפלגה הדמוקרטית. מאז נבחר עוד שש פעמים לתקופות כהונה נוספות, בפעם האחרונה ב-2012 לתקופת כהונה שהסתיימה בינואר 2019.

במהלך הבחירות לנשיאות ארצות הברית 2000 התמודד בבחירות המקדימות של המפלגה הרפובליקנית, אך פרש לאחר שזכה לתמיכה מועטה באסיפות הבחירה באיווה ותמך במועמדותו של ג'ורג' ווקר בוש.

כיהן כיושב ראש ועדת העבודה של הסנאט בקונגרס ה-97 וה-99 (1981–1987), יושב ראש ועדת המשפט של הסנאט של ארצות הברית בקונגרס ה-104, ה-106, ה-107 וה-108 (1995–2001 ו-2003–2005) ויושב ראש ועדת המימון בקונגרס ה-114 (מינואר 2015). הוא כיהן בנוסף כחבר בוועדת המשפטים, בוועדת הבריאות, חינוך, עבודה ופנסיה ובוועדה המשותפת של הקונגרס לענייני מיסוי.

מינואר 2015 ועד תום כהונתו בסנאט, היה הנשיא הזמני של הסנאט, כסנאטור הוותיק ביותר במפלגת הרוב הרפובליקנית, ולפיכך היה השלישי בסדר הירושה של נשיא ארצות הברית, לאחר סגן הנשיא ולאחר יושב ראש בית הנבחרים. הוא היה הסנאטור השני מבחינת משך כהונתו אחרי הסנאטור מורמונט, פטריק לייהי מהמפלגה הדמוקרטית.

בינואר 2018 הודיע כי לא יתמודד בבחירות לתקופת כהונה נוספת. בנובמבר באותה שנה העניק לו הנשיא דונלד טראמפ את מדליית החירות הנשיאותית.

הוא כיהן בחבר הנאמנים של מוזיאון ארצות הברית לזכר השואה.

נפטר ב-23 באפריל 2022. הותיר אחריו אישה, איליין, לה נישא בשנת 1957, ושישה ילדים. האץ' ואשתו היו חברים בכנסיית ישו המשיח של קדושי אחרית הימים.

==קישורים חיצוניים==

* 
* [https://web.archive.org/web/20160201080923/http://www.hatch.senate.gov/public/index.cfm/biography אורין האץ'] באתר הסנאט
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מועמדים בבחירות המוקדמות מטעם המפלגה הרפובליקנית לנשיאות ארצות הברית
קטגוריה:חברי המפלגה הרפובליקנית (ארצות הברית)
קטגוריה:חברי הסנאט של ארצות הברית מיוטה
קטגוריה:נשיאים זמניים של הסנאט של ארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:בוגרי אוניברסיטת בריגהאם יאנג
קטגוריה:בוגרי אוניברסיטת פיטסבורג
קטגוריה:מורמונים
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:חברי האגודה הפדרליסטית
קטגוריה:אמריקאים שנולדו ב-1934
קטגוריה:אמריקאים שנפטרו ב-2022
890-899 לפנה"ס

שימו לב: ערך זה מכיל אירועים מן השנים 899 - 890 לפנה"ס

== אירועים ומגמות ==
* 895 לפנה"ס - מותו של המלך שיאו משושלת ג'ואו בסין. 
* 894 לפנה"ס - המלך אי משושלת ג'ואו מתמנה למלך סין. 
* 892 לפנה"ס - מגאקלס, מלך אתונה, מת לאחר שלטון שנמשך 30 שנה ומוחלף על ידי בנו דיאגנטוס. 
* 891 לפנה"ס - תוכולתי-נינורתה השני מחליף את אביו אדד-ניררי השני ומתמנה למלך אשור.

== אנשים חשובים ==
* בעשא, מלך ישראל (מלך בשנים 883 - 903 לפנה"ס).
* אסא, מלך יהודה (מלך בשנים 867 - 908 לפנה"ס).
* אדד-ניררי השני, מלך אשור (מלך בשנים 891 - 911 לפנה"ס)
* תוכולתי-נינורתה השני, מלך אשור (מלך בשנים 884 - 891 לפנה"ס).

==קישורים חיצוניים==

*
קטגוריה:המאה ה-9 לפנה"ס לפי שנים
עונת 1962/1963 בלה ליגה

עונת 1962/1963 הייתה העונה ה-32 של לה ליגה שהיא הליגה הספרדית הבכירה בכדורגל. העונה החלה ב-16 בספטמבר 1962 והסתיימה ב-21 באפריל 1963. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה.

מליגת המשנה עלו טנריפה, דפורטיבו לה קורוניה, קורדובה וריאל ואיאדוליד.

ריאל מדריד זכתה בתואר וזאת בפעם התשיעית בתולדות המועדון ובפעם השלישית ברציפות.

אוססונה ומאלגה ירדו לליגת משנה בסוף העונה. דפורטיבו לה קורוניה ומיורקה הפסידו משחקי המבחן וירדו לליגת משנה.

==כדורגלנים מצטיינים==
"פרס פיצ'צ'י" למלך השערים של העונה הוענק לפרנץ פושקש () מריאל מדריד. זאת בפעם השלישית בקריירה. בהתאם לנתונים הרשמיים של ה-LFP הוא כבש 26 שערים ב-30 משחקים. 

"פרס זאמורה" לשוער הטוב ביותר הוענק לחוסה ויסנטה טריין מריאל מדריד שספג 26 שערים ב-27 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ריאל מדריד (אלופה)||30||23||3||4||83||33|| 50||49||העפלה לגביע האלופות
|-align="center" bgcolor="#EFEFEF"
|2|| אתלטיקו מדריד||30||14||9||7||61||36|| 25||37||העפלה לגביע ערי הירידים
|-align="center"
|3|| ריאל אוביידו||30||15||3||12||52||46|| 6||33||
|-align="center" bgcolor="#EFEFEF"
|4|| ריאל ואיאדוליד||30||15||3||12||51||53|| 2-||33||
|-align="center"
|5|| ריאל סרגוסה||30||14||4||12||54||39|| 15||32||העפלה לגביע ערי הירידים
|- bgcolor=#FFF5C4
|6|| ברצלונה||30||11||9||10||45||36|| 9||31||זכייה בגביע חנרליסימו, העפלה לגביע אירופה למחזיקות גביע.
|-align="center"
|7|| ולנסיה||30||14||3||13||49||36|| 13||31||העפלה לגביע ערי הירידים
|-align="center" bgcolor="#EFEFEF"
|8|| אלצ'ה||30||11||7||12||48||59|| 11-||29||
|-align="center"
|9|| ריאל בטיס||30||12||4||14||41||47|| 6-||28||
|-align="center" bgcolor="#EFEFEF"
|10|| אתלטיק בילבאו||30||10||8||12||41||40|| 1||28||
|-align="center"
|11|| סביליה||30||11||5||14||40||55|| 15-||27||
|-align="center" bgcolor="#EFEFEF"
|12|| קורדובה||30||12||3||15||35||39|| 4-||27||
|-align="center" bgcolor="#FFDDDD"
|13|| מיורקה||30||11||4||15||47||57|| 10-||26|| משחקי המבחן, ירדה ליגה 
|-align="center" bgcolor="#FFDDDD"
|14|| דפורטיבו לה קורוניה||30||11||3||16||33||48|| 15-||25|| משחקי המבחן, ירדה ליגה
|-align="center" bgcolor="#FFCCCC"
|15|| אוססונה||30||9||6||15||39||50|| 11-||24|| ירדה ליגה
|-align="center" bgcolor="#FFCCCC"
|16|| מאלגה||30||8||4||18||25||70|| 45-||20|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| פרנץ פושקש
|ריאל מדריד
|26
|-
|2
| דליו מורולון
|ריאל ואיאדוליד
|20
|-
|3
| חוסה רודילה
|ריאל ואיאדוליד
|16
|-
|rowspan="2" |4
| אמנסיו אמארו
|ריאל מדריד
|rowspan="2"|14
|-
| לואיס ארגונס
|ריאל בטיס
|}

==קישורים חיצוניים==
* [http://www.rsssf.com/tabless/spanhist5969.html#6263 נתונים מפורטים מאתר rsssf]
* [http://www.bdfutbol.com/en/t/t1962-63.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1963
קטגוריה:תחרויות כדורגל ב-1962
הפיגוע בקו 6

250px
הפיגוע בקו 6 היה פיגוע התאבדות שביצע מחבל פלסטיני ב-18 במאי 2003 באוטובוס אגד בקו 6 שנסע בגבעה הצרפתית בירושלים. שבעה בני אדם נהרגו בפיגוע וכ-20 נפצעו, בהם שניים באורח קשה. ארגון הטרור חמאס נטל אחריות לפיגוע.

==הפיגוע==
בבוקר 18 במאי 2003, עלה מחבל מתאבד פלסטיני לאוטובוס כפול של אגד בקו 6, בתחנה סמוך לצומת הגבעה הצרפתית בירושלים., לאחר יציאת אוטובוס קו 6 משכונת פסגת זאב מזרח. עבר האוטובוס את צומת הגבעה הצרפתית, עצר בתחנת האוטובוס העלה נוסעים ואת המחבל,
בשעה 05:44 לאחר סגירת הדלתות הנהג החל בנסיעה מספר מטרים בודדים, המחבל פוצץ את חגורת הנפץ שלבש בחלקו הקדמי של האוטובוס, כשני מטרים מאחורי הנהג. המחבל היה מחופש ליהודי דתי, ולבש מכנס שחור חולצה לבנה ז'קט שחור, כיפה וטלית.

כתוצאה מפיצוץ חגורת הנפץ שהכילה מטען בגודל בינוני,
שבעה בני אדם נרצחו, ארבעה גברים ושלוש נשים, כ-20 נפצעו, בהם שניים באורח קשה. בין הנפגעים היו שישה חיילים, שנפצעו באורח קל.
לאחר הפיצוץ כתוצאה מההדף, הנהג איבד את רגלו. מספר דקות אחר כך, לאחר שרוב הנוסעים ירדו מהאוטובוס, בדיוק בעת שהגיע אמבולנס
אפסו כוחותיו של הנהג, האוטובוס הידרדר לאחור ופגע באמבולנס, האוטובוס סטה מהכביש, עלה על מדרכה סמוכה ונעצר.

מיד לאחר הפיגוע הוצבו באזור מחסומים על ידי משמר הגבול, דבר שמנע פיגוע נוסף. מחבל מתאבד שני הגיע למחסום שהוקם בכפר דחיית אל בריד, הסמוך לשכונת נווה יעקב שבירושלים. לאחר שהמחבל נקרא פעמיים לעצור, הוא פוצץ עצמו ונהרג, איש לא נפגע.

ארגון הטרור חמאס נטל אחריות לפיגוע באוטובוס קו 6 בגבעה הצרפתית. המחבל זוהה כפעיל חמאס מחברון.

שלט הנצחה לנרצחי הפיגוע נמצא בכניסה לאתר ההנצחה של חטיבת הראל בגבעת המבתר.

==ראו גם==
*פיגועי התאבדות בישראל

==קישורים חיצוניים==
*

6, קו
6, קו
קטגוריה:פיגועים באינתיפאדה השנייה
6, קו
קטגוריה:ירושלים: פיגועי מטען חבלה
קטגוריה:ירושלים: פיגועי התאבדות
קטגוריה:הגבעה הצרפתית: פיגועים
קטגוריה:פיגועי טרור בירושלים ב-2003
פיוטר נסטרוב

פיוטר ניקולייביץ' נסטרוב

פיוטר ניקולייביץ' נסטרוב (27 בפברואר 1887, ניז'ני נובגורוד - 8 בספטמבר 1914, ז'ובקבה (לפי הלוח היוליאני, לפי הלוח הגרגוריאני 15 בפברואר 1887 - 26 באוגוסט 1914)) היה טייס רוסי, מתכנן מטוסים וחלוץ אווירובטיקה.

==ביוגרפיה==
נסטרוב נולד ב-15 בפברואר 1887 בניז'ני נובגורוד, למשפחת קצין בצבא הרוסי. באוגוסט 1904 עזב את בית הספר הצבאי בעירו והשתלם באקדמיה לארטילריה בסנט פטרבורג, הגיע לדרגת סגן משנה ושירת בולדיווסטוק. על פי החוקים דאז, קצין שנישא לפני גיל 28 היה חייב להפקיד 5,000 רובלים עבור משפחתו במקרה וימות בקרב. הקצינים היחידים שהחוק לא חל עליהם היו קצינים שהוצבו במזרח המדינה. נסטרוב, שלא הספיק לצבור הון, ביקש להיות מוצב במזרח ולקח את אשתו עמו לעיר. 

בשנת 1909 נחשף לעולם התעופה כאשר הוצב בתור צופה בכדור פורח. בשנת 1911 בנה את הדאון הראשון שלו ולמד לטוס. הוא סיים קורס טיס בבית ספר לטיס בסנט פטרבורג ב-11 באוקטובר 1912. זמן קצר לאחר מכן עבר את המבחנים הדרושים למעבר להפוך לטייס קרבי.

==הישגים==
נסטרוב האמין כי מטוס יכול לטוס בלולאה, תמרון שלא נעשה עד לזמנו. למרות ספקות מצד עמיתיו, הוא ביצע את התמרון לראשונה ב-9 בספטמבר 1913 (27 באוגוסט לפי לוח השנה שהיה נהוג אז ברוסיה) והפך לטייס הראשון בעולם שהטיס מטוס בלולאה. על התמרון המסוכן הוא נעצר למשך עשרה ימים בגין "סיכון נכסי הממשלה". הישג זה פרסם אותו בן לילה, ולאחר שאדולף פגו הצרפתי ביצע אף הוא את התמרון, עונשו בוטל. לאחר מכן הוא קודם להיות מוביל מבנה ואף עוטר במדליה. נסטרוב התאמן רבות כדי לשפר את יכולותיו באוויר, ביצע תמרונים חדים וטיסות ארוכות על מנת לשפר את יכולות האימון של טייסי חיל האוויר הרוסי.

באותם ימים, המטוסים לא צוידו בכלי נשק, ונסטרוב נהפך לטייס הראשון שמפיל מטוס אויב ללא נשק. ב-25 באוגוסט 1914 הוא נגח את מטוסו במטוס אויב של חיל האוויר האוסטרי. הוא היה להוט להלום באויב בחוזקה, אך הנזק שגרם למטוס היריב היה זהה לנזק שספג מטוסו ובפועל שניהם התרסקו. בימיו, הטייסים לא נחגרו בתא הטייס, וכתוצאה נסטרוב נפל ממטוסו ומת ביום שלמחרת. שמה של העיר ז'ובקבה, שהייתה קרובה לאזור הקרב, שונה בשנת 1951 לשם נסטרוב לזכרו.

==מורשת==
נסטרוב נקבר בקייב, האימפריה הרוסית. שיטת הניגוח שלו אומצה על ידי טייסי חיל האוויר הרוסי במלחמת העולם השנייה בהצלחה, מבלי שספגו אבדות. לכבודו, ברית המועצות ייסדה את "גביע נסטרוב" שניתן לצוותי אווירובטיקה מצטיינים. הגביע נתרם לפדרציה הבינלאומית לאווירונאוטיקה בשנת 1962.

אסטרואיד "נסטרוב 3071" שהתגלה בשנת 1973 קרוי על שמו.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מדענים שעל שמם כוכב לכת מינורי
קטגוריה:אנשי צבא רוסים במלחמת העולם הראשונה
קטגוריה:ממציאים רוסים
קטגוריה:טייסים במלחמת העולם הראשונה
קטגוריה:אישים שהונצחו על בולי ברית המועצות
קטגוריה:רוסים שנולדו ב-1887
קטגוריה:רוסים שנפטרו ב-1914
איוואן טיולנב

איוואן ולדימירוביץ' טיולנב (ברוסית: Иван Владимирович Тюленев; 28 בינואר 1892 - 15 באוגוסט 1978), היה גנרל סובייטי שפיקד על כוחות במהלך מלחמת העולם השנייה.

==ביוגרפיה==
===קריירה צבאית===
טיולנב נולד ב-28 בינואר 1892 בכפר בפלך סימבירסק, לחייל משוחרר שלחם במלחמה העות'מאנית-רוסית, ובשנת 1906 נשלח לעבוד בטחנת קמח, אולם בשל השכר הנמוך חזר לכפרו. בשנת 1907 נאלצו בני המשפחה לברוח מהכפר, בעקבות דיכוי מהפכת 1905 על ידי הז'נדרמריה. בשנת 1913 התגייס טיולנב לצבא האימפריה הרוסית, והצטרף לרגימנט הדרגונים ה-5. טיולנב לחם בשורות הרגימנט במהלך מלחמת העולם הראשונה, ואף קיבל 4 פעמים את עיטור צלב גאורגי.

לאחר מהפכת אוקטובר הצטרף טיולנב לצבא האדום, ולחם בשורותיו במהלך מלחמת האזרחים ברוסיה ובמהלך מלחמת פולין-אוקראינה. בשנת 1921 השתתף טיולנב בדיכוי מרד קרונשטאדט, ולאחר מכן מונה למפקד דיוויזיית הפרשים ה-15. בשנת 1922 מונה למפקד דיוויזיית פרשים במחוז הצבאי מוסקבה, ובשנת 1924 מונה למפקד דיוויזיית הפרשים ה-14. לאחר מכן מונה למפקד דיוויזיית הפרשים ה-10, ובשנת 1927 מונה למפקד דיוויזיית הפרשים הקווקזית ה-2. לאחר מכן מילא תפקידים שונים בחיל הפרשים, ובספטמבר 1939 מונה למפקד הארמייה ה-12, ופיקד עליה במהלך פלישת ברית המועצות לפולין. ביוני 1940 היה טיולנב אחד משלושת הגנרלים הראשונים בצבא האדום שקיבלו את דרגת "גנרל ארמייה", יחד עם גאורגי ז'וקוב וקיריל מרצקוב. לאחר מכן מונה למפקד המחוז הצבאי עבר הקווקז, ובאוגוסט מונה למפקד המחוז הצבאי מוסקבה.

===מלחמת העולם השנייה===
עם פלישת גרמניה הנאצית לברית המועצות מונה טיולנב למפקד החזית הדרומית, וב-29 באוגוסט 1941 נפצע קשה במהלך הקרבות על יד דנייפרופטרובסק. לאחר החלמתו מונה טיולנב למפקד המחוז הצבאי אוראל, וב-15 בפברואר 1942 מונה למפקד חזית עבר הקווקז, עמה לחם בקרב על קווקז, ומילא תפקיד זה עד סוף המלחמה.

===לאחר המלחמה===
בשנת 1947 מונה טיולנב למפקח הכללי של חיל הפרשים, ולאחר מכן מילא תפקידים שונים בצבא עד לשנת 1958. ב-15 באוגוסט 1978 מת טיולנב בביתו שבמוסקבה, ונקבר בבית העלמין נובודוויצ'יה.

==קישורים חיצוניים==

* [http://www.warheroes.ru/hero/hero.asp?Hero_id=671 איוואן טיולנב] 
* 

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מקבלי צלב גיאורגי (האימפריה הרוסית)
קטגוריה:מפקדי ארמיות בצבא האדום במלחמת העולם השנייה
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1892
קטגוריה:סובייטים שנפטרו ב-1978
Type introspection

בתחום התוכנה, זיהוי עצמי של טיפוס (Type introspection) היא האפשרות של תוכנית לבדוק את הטיפוס של אובייקט (או איזו מחלקה הוא מייצג) או המאפיינים שלו במהלך זמן הריצה של התוכנית. אפשרות זו מופיעה בחלק משפות התכנות.

את יכולת הזיהוי העצמי ניתן להדגים בדוגמת הקוד הבאה בשפת C++}}:
<syntaxhighlight lang="cpp">
Person* p = dynamic_cast<Person *>(obj);
if (p != nullptr) {
 p->walk();
}
</syntaxhighlight>
בדוגמת קוד זו התוכנית מקבלת משתנה בשם <code>obj</code> שלא ידוע מה מראש מה טיפוסו. באמצעות שימוש בהמרה דינמית (dynamic_cast) מסוגלת התוכנית לבדוק במהלך ריצתה האם האובייקט הוא מסוג <code>Person</code> ולפעול בהתאם.

==תמיכה בזיהוי עצמי של טיפוסים בשפות שונות==
=== ===
תומכת במנגנון זיהוי עצמי באמצעות מנגנון ה-RTTI, אופרטור typeid והמרה דינמית (dynamic_cast). הביטוי <code>dynamic_cast</code> יכול להיות בשימוש כדי לזהות האם אובייקט מסוים הוא "תת" אובייקט של מחלקה אחרת.

האופרטור <code>typeid</code> מחזיר אובייקט מסוג <code>std::type_info</code> שמתאר את הסוג (מחלקת אב, לרוב) של האובייקט עליו הוא מבוצע. דוגמה לשימוש:<syntaxhighlight lang="cpp">
if (typeid(Person) == typeid(*obj)) {
 serialize_person( obj );
}
</syntaxhighlight>

=== Java ===
בשפת Java הדוגמה הפשוטה ביותר של זיהוי עצמי של טיפוס הוא האופרטור <code>instanceof</code>. אופרטור זה בודק האם האובייקט המסוים שייך למחלקה מסוימת (או לתת מחלקה שלה, או למחלקת המימוש של ממשק). לדוגמה:<syntaxhighlight lang="java">
if(obj instanceof Person){
 Person p = (Person)obj;
 p.walk();
}
</syntaxhighlight>המחלקה <code>java.lang.Class</code> היא הבסיס של זיהוי עצמי של טיפוס בצורה מתקדמת יותר.

כך למשל, אם רצוי לקבוע את סוג האובייקט, ניתן להשתמש ב- <code>Object.getClass</code> ו <code>Class.getName</code>. לדוגמה:
<syntaxhighlight lang="java">
System.out.println(obj.getClass().getName());
</syntaxhighlight>

==ראו גם==
*Reflection (תכנות)
== הערות שוליים ==

קטגוריה:תכנות
קטגוריה:פרדיגמות תכנות
יעקב בנדטמן

רבי יעקב בנדטמן (ה'תק"ן, 1790 - שבת כ"ז באדר ה'תרכ"א, 9 במרץ 1861) היה רב ליטאי, רבה של בויסק שבקורלנד ומחבר הספר "זכרון יעקב".

==קורות חיים==
נולד לרב יהודה בנדטמן. שם המשפחה נקרא על שם סב המשפחה ר' בנדט, מניצולי גזרות ת"ח ות"ט שסיפור נישואיו התפרסם, כאשר גילה את כלתו שניצלה אף היא מהפרעות בלא ידיעתו בשולחן העניים שהוכן לכבוד חתונתו עם בת-עשירים, ונטש את האירוע למען ארוסתו הענייה. 

הוא התייתם בצעירותו וגדל בבית סבו הרב שמואל חסיד מראסיין. סבו השקיע את מיטב זמנו בגידולו וכבר בגיל עשר ידע לצטט על פה את כל ששה סדרי משנה. נישא לחנה בתו של גביר משקוד שבזאמוט, הוא שקע בלימוד תורה בבית מדרש מקומי ולמד בחברותא עם קרוב משפחתו רבי יוסף פיימר, רבה לעתיד של סלוצק. בהמשך עבר לגור בסוגינד שם למד בחברותא עם קרוב משפחתו, רבי אליהו רגולר, שהתגורר עדיין בעיר הולדתו.

בסוגינד התמנה כמו"צ ומשם נקרא לכהן כרבה של שאוויל. בתקופת שאוויל התפרסם מאוד ברחבי ליטא, ולצד חידושי ההלכה שלו היה פעיל מאוד בתחום הסיוע הרפואי לחולים, בדגש על חולים נזקקים כלכלית.

משאוויל עבר לכהן ברבנות העיר בויסק שבקורלנד. בעיר זו כיהן למעלה משלושים שנה. הוא הקים בעיר שיעורי תורה והעביר בעצמו רבים מהשיעורים מדי יום: בתלמוד בבלי, שולחן ערוך, משניות, מדרש ועין יעקב. כדי לעודד את קבוצת אומרי ה"תהלים", שהיו אנשים פשוטים, היה יושב כאחד מהם מדי שבת לפנות בוקר.

==משפחתו==
שני בניו נפטרו על פניו בעודם צעירים. בנותיו נישאו לתלמידי חכמים:

* בלומה - נישאה לרב שמואל צבי הרץ, ששימש מו"צ בזאגר-חדש
* מלכה - נישאה לרב דוד ב"ר אברהם אבלי מזאגר, ולהם שתי בנות. אחרי פטירת בעלה הראשון נישאה בשנית לרב והגביר יוסף רוכביצקי (ראכעוויצקע) מראסיין והתפרסמה כפילנתרופית
* גרונה - נישאה לרב עזריאל בנו של רבי יצחק סירווינטר המו"צ מווילנה, שהתפרסם בצעירותו ברחבי ליטא כעילוי. הוא נפטר זמן קצר לאחר נישואיהם והותיר אחריו בת. היא נישאה בשנית לרב אלכסנדר משה לפידות מראסיין, אך נפטרה בגיל 36 בהותירה אחריה עוד שלוש בנות ובן
* לאה - נישאה לרב ישראל ליב, רבה של מיטאווי
* רחל דינה - נישאה לרב אליעזר דוד רוטנברג מוילקובישק

==קישורים חיצוניים==
* 

קטגוריה:רבנים ליטאים
קטגוריה:רבנים לטבים
קטגוריה:באוסקה: רבנים
קטגוריה:מחברי ספרי שו"ת
קטגוריה:אנשי חינוך יהודים לטבים
קטגוריה:ילידי 1790
קטגוריה:נפטרים ב-1861
הליגה הפורטוגלית לכדורגל מקצועני

הליגה הפורטוגלית לכדורגל מקצועני (בפורטוגזית: Liga Portuguesa de Futebol Profissional, או בראשי תיבות: LPFP) היא הגוף המנהל את תחרויות הכדורגל המקצועי בפורטוגל. הליגה הוקמה ב-1978, והיא עובדת כגוף עצמאי תחת פדרציית הכדורגל הפורטוגלית . החל מיולי 2015 מכהן כנשיא הליגה שופט הכדורגל הבין-לאומי לשעבר, פדרו פרואנסה.

הליגה אחראית על ארגון ופיקוח על שתי הליגות הבכירות בפורטוגל – ליגת העל הפורטוגלית והליגה הפורטוגלית השנייה בכדורגל, וכן על ארגון תחרות גביע הליגה הפורטוגלית. הליגה חברה מן המניין בארגון הליגות האירופיות.

==קישורים חיצוניים==

* 

==הערות שוליים==

קטגוריה:פורטוגל: ארגונים
קטגוריה:פורטוגל: כדורגל
קטגוריה:ארגוני כדורגל
גוף מנהל (ספורט)

בתחומי הספורט השונים, גוף מנהל הוא הגוף האחראי על תחום ספורט מסוים. גופים מנהלים קיימים בצורות שונות: לעיתים הם בינלאומיים, בדוגמת פדרציות הספורט הבינלאומיות השונות, ולעיתים ברמה הלאומית. לגופים הללו יש לעיתים סמכויות לקביעת נורמות שונות ולאכיפתן, רבות מהן גם אחראיות על ארגון תחרויות שונות וכן הענקת פרסים בתחומן.

גופים מנהלים ברמה הלאומית לעיתים מתאגדים יחד עם גופים ממדינות מקבילות ליצירת גופים עולמיים המפקחים על ענף ספורט מסוים וליצירת נורמות בינלאומיות אחידות.

בישראל, קיימים מספר גופים המפקחים על תחומי ספורט שונים ברמה הלאומית, בדוגמת ההתאחדות לכדורגל בישראל, התאחדות ההוקי קרח הישראלית ואחרות.

==קישורים חיצוניים==

קטגוריה:ארגוני ספורט
חיים צבי מנהיימר

הרב חיים צבי מנהיימר (בכתיב מיושן: מאננהיימער; ה'תקע"ד, 1814 - ליל י"ז בתמוז ה'תרמ"ו, 19 ביולי 1886) היה רב וראש ישיבה הונגרי, רבן של ורבוי ואונגוואר. ממנהיגי היהדות האורתודוקסית בהונגריה.

==ביוגרפיה==
נולד בפישטני לרב דוד יהודה ליב מנהיימר בשנת ה'תקע"ד. בילדותו הוכר כעילוי, מגיל עשר ועד שנעשה בר מצווה למד אצל רבי יעקב קופל אלטנקונשטט ואחר כך אצל רבי בנימין זאב לעוו. עוד לפני שנהיה בר-מצווה התקבל ללימודים בישיבת פרשבורג ונעשה תלמידו של החת"ם סופר. הוא נחשב לאחד מתלמידיו הקרובים.

בראשית דרכו ברבנות כיהן כרב בשטמנסדורף ובשנות ה-60 של המאה ה-19 התמנה כרבה של ווערבוי. מינויו נתן תנופה מחודשת לישיבת ווערבוי שעמדה אף היא בראשותו. הוא שימש ברבנות ורבוי עד מינויו בשנת ה'תרל"א (1871) לרבנות העיר אונגוואר במקום רבי מנחם א"ש. למרות שנהג כדרכם של רבני אוברלנד האשכנזים, היה מקובל גם על צדיקי החסידות. בישיבותיו בוורבוי ובאונגוואר למדו רבים מרבני הונגריה בדור שאחריו.

נישא בשנית לקלעריל בתו של הרב יעקב מאיר צבי פרידלנדר משוראן, אלמנתו של הרב יהודה בראָך. בנו החורג היה הרב מנדל בראָך, מהדיר הספר "אמרי יואב" (למברג תרנ"ה), שכלל בספרו מחידושיו של אביו החורג.

בחמש עשרה שנותיו האחרונות כיהן כרבה של אונגוואר, עד פטירתו הפתאומית בי"ז בתמוז ה'תרמ"ו, 20 ביולי 1886.

על מצבת קברו נחרת:

חתנו הרב ברוך רייכפלד כיהן אחריו כראב"ד אונגוואר.

==לקריאה נוספת==
* פינחס זליג שוורץ, שם הגדולים מארץ הגר, ח"א, עמ' לד (ערכו, אות ח' פריט לב).
* מעין הבדולח : מסכת חייו ופעליו של רבי חיים צבי מאנהיימער. בני ברק: שם עולם, תשע"ט.

==קישורים חיצוניים==
* 
* 
;מספריו
* 
* 
* [https://winners-master.s3.eu-central-1.amazonaws.com/sale_096/360.jpg מכתב בכתב-ידו של הרב חיים צבי מנהיימר]
* 

== הערות שוליים ==

קטגוריה:רבנים הונגרים
קטגוריה:ורבובה: רבנים
קטגוריה:אונגוואר: רבנים
קטגוריה:רבנים אורתודוקסים
קטגוריה:תלמידי החת"ם סופר
קטגוריה:ילידי 1814
קטגוריה:נפטרים ב-1886
יוסף הכהן גאון (השלישי)

רבי יוסף בן שלמה גאון (נפטר ב-ד'תתי"ד, 1053) חי ופעל בישיבת גאון יעקב כאב בית דין מסביב שנות ד'ת"ת (1039), היה אחיו של רבי אליהו גאון (רבי אליהו אחיו מילא את מקום אביהם רבי שלמה לכהן כראש ישיבת גאון יעקב). רבי יוסף נפטר בימי חנוכה, שנת 1365 למניין השטרות (ד'תתי"ד, 1053). 

==משפחתו==
רבי יוסף השתייך למשפחה של כהנים שמיוחסים לתנא רבי אלעזר בן עזריה. היה בנו של רבי שלמה הכהן גאון, ואחיו של רבי אליהו. סדר ייחוסו כ"כיוסף השלישי" הוא על פי אבותיו שהשתייכו לישיבת גאון יעקב; יוסף הכהן גאון ריש מתיבתא של ירושלים שנות ד'תש"ל - ד'תש"מ (יוסף הראשון), בנו שמואל הכהן שגם הוא כיהן כריש מתיבתא בשנת ד'תשמ"ח, בן בנו יוסף הכהן (השני) כיהן כריש מתיבתא בערך שנת ד'תש"ס, ואחריו נינו שלמה הכהן שכיהן בערך שנת ד'תש"פ - ובניו של שלמה הכהן היו רבי אליהו הכהן גאון ואחיו רבי יוסף הכהן (יוסף השלישי).

==קורות חייו==
בימיו פרצה מחלוקת על ירושת הגאונות בארץ ישראל בין רבי דניאל בן עזריה שהיה ממשפחת ראש גלותא בבבל ובין רבי יוסף ואחיו רבי אליהו, בניו של הגאון הקודם וצאצאים למשפחת גאונים ארץ-ישראליים. במגילת אביתר, מספר אחיינו רב אביתר גאון על המחלוקת ועל הרדיפות שרדף רבי דניאל את רבי יוסף ואחיו:

==לקריאה נוספת==
* אוצר הגדולים, כרך ד, ערך 408

==הערות שוליים==

קטגוריה:גאוני ארץ ישראל
קטגוריה:ירושלים: רבנים 
קטגוריה:כהנים מבני צדוק
קטגוריה:משפחת אהרן הכהן בן מאיר
קטגוריה:אבות בתי דין
ארנסט אוגוסט השני, דוכס סקסוניה-ויימאר-אייזנך

ארנסט אוגוסט השני, דוכס סקסוניה-ויימאר-אייזנך (; 2 ביוני 1737 – 28 במאי 1758), היה דוכס סקסוניה-ויימאר-אייזנך בין השנים 1748–1758.

==ביוגרפיה==
ארנסט אוגוסט נולד ב-2 ביוני 1737 בויימאר שהשתייכה לדוכסות סקסוניה-ויימאר, לארנסט אוגוסט הראשון, דוכס סקסוניה-ויימאר-אייזנך, וסופיה שרלוטה מברנדנבורג-ביירוית, בתו של גאורג פרידריך קרל, מרקיז ברנדנבורג-ביירוית. אביו העביר את רוב זמנו באייזנך במסעות ציד, והשאיר את חינוכו של ארנסט אוגוסט בידי ההוף-מרשל בויימאר.

בשנת 1748 מת אביו ארנסט אוגוסט הראשון, דוכס סקסוניה-ויימאר-אייזנך, וארנסט אוגוסט עלה לשלטון במקומו. אולם מכיוון שהיה קטין, שלטו כעוצרים דודיו פרנץ יוזיאס, דוכס סקסוניה-קובורג-זאלפלד ופרידריך השלישי, דוכס סקסוניה-גותה-אלטנבורג עד לבגרותו. ארנסט אוגוסט עבר להתגורר בגותה, שם דאג לו דודו לחינוך הולם.

בשנת 1755 תפס ארנסט אוגוסט את השלטון, ומכיוון שהיה חולה מיהר להתחתן, ואכן ב-16 במרץ 1756 התחתן ארנסט אוגוסט עם אנה אמליה, דוכסית בראונשווייג-וולפנביטל, בתם של קרל הראשון, דוכס בראונשווייג-וולפנביטל ופיליפינה שרלוטה, נסיכת פרוסיה, ממנה היו לו שני ילדים. ב-28 במאי 1758 מת ארנסט אוגוסט, והותיר אחריו את בנו בן השנה קרל אוגוסט, דוכס סקסוניה-ויימאר-אייזנך שעלה לשלטון במקומו.

==משפחתו==
ב-16 במרץ 1756 התחתן ארנסט אוגוסט עם אנה אמליה, דוכסית בראונשווייג-וולפנביטל, בתם של קרל הראשון, דוכס בראונשווייג-וולפנביטל ופיליפינה שרלוטה, נסיכת פרוסיה, ממנה היו לו שני ילדים:
* קרל אוגוסט, הדוכס הגדול של סקסוניה-ויימאר-אייזנך (1757–1828).
* פרידריך פרדיננד קונסטנטין, נסיך סקסוניה-ויימאר-אייזנך (1758–1793).

== אילן יוחסין ==

{| class="wikitable" align="center" style="margin:auto;"
|-
| colspan="3" align="center"| ארנסט אוגוסט השני, דוכס סקסוניה-ויימאר-אייזנך בית סקסוניה-ויימאר-אייזנך (ענף של בית וטין) נולד:2 ביוני 1737 מת:28 במאי 1758
|-
| rowspan="2" align="center"| ארנסט אוגוסט {{ש}} הראשון
| rowspan="1" align="center"| דוכסות סקסוניה-ויימאר 1748–1758
| rowspan="2" align="center"| קרל אוגוסט
|-
| rowspan="1" align="center"| דוכסות סקסוניה-אייזנך 1748–1758
|}
==קישורים חיצוניים==

* 

קטגוריה:דוכסי סקסוניה-ויימאר-אייזנך
קטגוריה:בית וטין
קטגוריה:ילידי 1737
קטגוריה:נפטרים ב-1758
ארנסט אוגוסט הראשון, דוכס סקסוניה-ויימאר-אייזנך

ארנסט אוגוסט הראשון, דוכס סקסוניה-ויימאר-אייזנך (; 19 באפריל 1688 – 19 בינואר 1748), היה דוכס סקסוניה-ויימאר-אייזנך בין השנים 1707–1748, ודוכס סקסוניה-אייזנך בין השנים 1741–1748.

==ביוגרפיה==
ארנסט אוגוסט נולד ב-19 באפריל 1688 בויימאר שהשתייכה לדוכסות סקסוניה-ויימאר, ליוהאן ארנסט השלישי, דוכס סקסוניה-ויימאר-אייזנך, וסופיה אוגוסטה, נסיכת אנהלט-צרבסט, בתו של יוהאן השישי, נסיך אנהלט-צרבסט.

בשנת 1748 מת אביו יוהאן ארנסט השלישי, דוכס סקסוניה-ויימאר, וארנסט אוגוסט עלה לשלטון במקומו. אולם בפועל שלט דודו וילהלם ארנסט, דוכס סקסוניה-ויימאר, ורק לאחר מותו בשנת 1728 תפס ארנסט אוגוסט את השלטון. ארנסט אוגוסט פיאר מאוד את חצרו, מה שהוביל את הדוכסות לחובות גדולים. בניסיון לכסות את החובות כלא ארנסט אוגוסט אנשים עשירים ללא סיבה, ושחרר אותם רק לאחר שויתרו על ממונם. חלק מהקרבנות לא ויתרו, וערערו בפני בית המשפט הקיסרי, שהטיל על ארנסט אוגוסט להחזיר להם את כספם, מה שהוביל לפשיטת רגל של הדוכסות. ארנסט אוגוסט החזיק צבא קבע גדול מאוד, ונהג להשכירו לנסיכות הבוחר מסקסוניה, או לקיסר האימפריה הרומית הקדושה. בנוסף אהב מאוד ארנסט אוגוסט מסעות ציד, וכן החזיק בכמה פילגשים בחצרו.

בשנת 1741 מת וילהלם היינריך, דוכס סקסוניה-אייזנך ללא ילדים, ומשום כך ירש אותו ארנסט אוגוסט שהיה קרובו. ארנסט אוגוסט עבר להתגורר באייזנך, מכיוון שהיה סמוך לה יער שהתאים מאוד לצורך ציד, והשאיר את בנו ארנסט אוגוסט תחת חסותו של ההוף-מרשל בויימאר. ארנסט אוגוסט ניסה למשול באופן אבסולוטי, מה שגרם לסכסוך עם האצולה, ורק מותו המפתיע של ארנסט אוגוסט מנע את התגברות הסכסוך. ב-19 בינואר 1748 מת ארנסט אוגוסט באייזנך, ובמקומו עלה לשלטון בנו ארנסט אוגוסט השני, דוכס סקסוניה-ויימאר-אייזנך.

==משפחתו==
ב-24 בינואר 1716 התחתן ארנסט אוגוסט עם אלאונורה וילהלמינה מאנהלט-קתן, בתם של עמנואל לברכט, נסיך אנהלט-קתן וגיזלה אגנס מראט, ממנה היו לו 8 ילדים:
* וילהלם ארנסט (1717–1719)
* וילהלמינה אוגוסטה (1717–1752)
* יוהאן וילהלם (1719–1732)
* שרלוטה אגנס לאופולדינה (1720–1724)
* יוהנה אלאונורה הנרייטה (1721–1722)
* ארנסטינה אלברטינה (1722–1769), התחתנה עם פיליפ השני, רוזן שאומבורג-ליפה
* ברנהרדינה כריסטינה סופיה, נסיכת סקסוניה-ויימאר (1724–1757), התחתנה עם יוהאן פרידריך, נסיך שוורצבורג-רודולשטט
* עמנואל פרידריך וילהלם ברנהרד (1725–1729)

ב-7 באפריל 1734 התחתן ארנסט אוגוסט עם סופיה שרלוטה מברנדנבורג-ביירוית, בתם של גאורג פרידריך קרל, מרקיז ברנדנבורג-ביירוית ודורותיאה, נסיכת שלזוויג-הולשטיין-זונדרבורג-בק, ממנה היו לו 4 ילדים:
* קרל אוגוסט אויגן (1735–1736)
* ארנסט אוגוסט השני, דוכס סקסוניה-ויימאר-אייזנך (1737–1758).
* ארנסטינה, נסיכת סקסוניה-ויימאר (1740–1786)
* ארנסט אדולף פליקס (1741)

== אילן יוחסין ==

==קישורים חיצוניים==

* ארנסט אוגוסט הראשון, דוכס סקסוניה-ויימאר-אייזנך
* 

{| class="wikitable" align="center" style="margin:auto;"
|-
| colspan="3" align="center"| ארנסט אוגוסט הראשון, דוכס סקסוניה-ויימאר-אייזנך בית סקסוניה-ויימאר-אייזנך (ענף של בית וטין) נולד:19 באפריל 1688 מת:19 בינואר 1748
|-
| rowspan="1" align="center"| יוהאן ארנסט {{ש}} השלישי
| rowspan="1" align="center"| דוכסות סקסוניה-ויימאר 1707–1748
| rowspan="2" align="center"| ארנסט אוגוסט {{ש}} השני
|-
| rowspan="1" align="center"| וילהלם היינריך
| rowspan="1" align="center"| דוכסות סקסוניה-אייזנך 1741–1748
|}

קטגוריה:דוכסי סקסוניה-ויימאר-אייזנך
קטגוריה:בית וטין
קטגוריה:ילידי 1688
קטגוריה:נפטרים ב-1748